b'\n_START_ARTICLE_\nGeneral Electric GEnx\n_START_PARAGRAPH_\nGeneral Electric GEnx (General Electric Next-generation) je novej\xc5\xa1i, visokoobto\xc4\x8dni turboventilatorski reaktivni motor ameri\xc5\xa1kega podjetja General Electric, ki se uporablja na letalih Boeing 787 in Boeing 747-8. Dizajniran je bil kot naslednik CF6.\n_START_SECTION_\nNa\xc4\x8drtovanje in razvoj\n_START_PARAGRAPH_\nGEnx uporablja tehnologijo iz njegovih predhodnikov CF-6 in GE90. Imel bo kompozitni ventilator in kompozitno ohi\xc5\xa1je motorja.GEnx bo izdelan v dveh glavnih razli\xc4\x8dicah, manj\xc5\xa1i motor bo poganjal Boeing 747-8 (GEnx-2B67), ve\xc4\x8dji pa Boeing 787. Poraba goriva bo 15-20% manj\xc5\xa1a kot pri njegovih predhodnikih, CF-6 in RB211 . Prav tako bodo manj\xc5\xa1e emisije NOx in hrup motorja. Na Boeingu 787 bo name\xc5\xa1\xc4\x8dena (ang. bleedless) razli\xc4\x8dica, kar pomeni da bo presurizacija potni\xc5\xa1ke kabine izvedena elektri\xc4\x8dno in ne pnevmatsko z uporabo kompresorja motorja, kot pri sedanjih letalih._NEWLINE_Prvi polet GEnx motorja je bil na predelanem 747 22. febraurja 2007\n_START_SECTION_\nZa\xc4\x8detne te\xc5\xbeave\n_START_PARAGRAPH_\nSprva je imel GEnx te\xc5\xbeave z nizkotla\xc4\x8dno turbino zaradi nepravilnega sestavljanja motorja. Potem je tovorni Boeing 747-8F imel te\xc5\xbeave z zalejevanjem na vi\xc5\xa1ini \xc4\x8dez 40.000 \xc4\x8devljev, dva motorja sta imela problem z nepravilnim tokom zraka, tretji je izgubil precej mo\xc4\x8di, na sre\xc4\x8do se je kon\xc4\x8dalo s sre\xc4\x8dnim koncem.'